1999/466/EY: Komission päätös, tehty 15 päivänä heinäkuuta 1999, nautakarjojen virallisesti luomistaudista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/175/EY kumoamisesta (tiedoksiannettu numerolla K(1999) 2092) (ETA:n kannalta merkityksellinen teksti)



Virallinen lehti nro L 181 , 16/07/1999 s. 0034 - 0035



KOMISSION PÄÄTÖS, tehty 15 päivänä heinäkuuta 1999, nautakarjojen virallisesti luomistaudista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/175/EY kumoamisesta (tiedoksiannettu numerolla K(1999) 2092) (ETA:n kannalta merkityksellinen teksti) (1999/466/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna neuvoston direktiivillä 98/99/EY(2), ja erityisesti sen liitteessä A olevan II luvun 7 kohdan, sekä katsoo, että 1) jäsenvaltiot tai jäsenvaltioiden alueet voidaan julistaa virallisesti vapaiksi luomistaudista, jos ne täyttävät tietyt direktiivissä 64/432/ETY vahvistetut edellytykset, 2) valvontamenetelmistä nautakarjojen virallisesti luomistaudista vapaan aseman ylläpitämiseksi tietyissä jäsenvaltioissa ja tietyillä jäsenvaltioiden alueilla 18 päivänä joulukuuta 1996 tehdyssä komission päätöksessä 97/175/EY(3) eritellään nämä edellytykset täyttävät jäsenvaltiot ja jäsenvaltioiden alueet, 3) tätä päätöstä ei mukauteta 1 päivänä heinäkuuta 1999 voimassa olevaan lainsäädäntöön, koska direktiivi 64/432/ETY muutettiin direktiivillä 98/46/EY(4); lisäksi jäsenvaltioiden tai alueiden tunnustamista virallisesti vapaiksi luomistaudista koskevia tiettyjä säännöksiä on muutettu direktiivillä 98/46/EY; on tarpeen kumota päätös 97/175/EY, 4) direktiivin 64/432/ETY säännösten mukaisesti jäsenvaltiot tai alueet voidaan julistaa virallisesti vapaiksi luomistaudista, jos ne täyttävät liitteessä A olevan II luvun 7 kohdassa vahvistetut edellytykset, ja ne säilyttävät tämän aseman niin kauan kuin liitteessä A olevan II luvun 8 kohdassa vahvistetut edellytykset täyttyvät, 5) luomistaudista virallisesti vapaiden jäsenvaltioiden ja alueiden on ilmoitettava kaikista luomistautitapauksista komissiolle, joka voi päättää peruuttaa väliaikaisesti tai kumota virallisesti luomistaudista vapaan aseman direktiivin 64/432/ETY liitteessä A olevan II luvun 9 kohdan mukaisesti, 6) liitteessä A olevan II osan 7 kohdan b alakohdan mukaisesti luomistaudista virallisesti vapaan aseman myöntäminen edellyttää tunnistusjärjestelmää, jonka avulla jokaisen nautaeläimen alkuperäkarja sekä muut karjat, joissa eläintä on pidetty, voidaan tunnistaa neuvoston asetuksen (EY) n:o 820/97(5) mukaisesti, 7) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I luetellut jäsenvaltiot ja liitteessä II luetellut alueet tunnustetaan virallisesti vapaiksi nautojen luomistaudista. 2 artikla Tätä päätöstä tarkastellaan uudelleen 31 päivään joulukuuta 1999 mennessä. 3 artikla Kumotaan päätös 97/175/EY. 4 artikla Tätä päätöstä sovelletaan 1 päivästa heinäkuuta 1999. 5 artikla Tämä päätös on osoitettu kaikille jäsenvaltioille. Tehty Brysselissä 15 päivänä heinäkuuta 1999. Komission puolesta Franz FISCHLER Komission jäsen (1) EYVL 121, 29.7.1964, s. 1977/64. (2) EYVL L 358, 31.12.1998, s. 107. (3) EYVL L 73, 14.3.1997, s. 16. (4) EYVL L 198, 15.7.1998, s. 22. (5) EYVL L 117, 7.5.1997, s. 1. LIITE I JÄSENVALTIOT, JOTKA ON JULISTETTU VIRALLISESTI VAPAIKSI NAUTOJEN LUOMISTAUDISTA 31 PÄIVÄÄN JOULUKUUTA 1999 SAAKKA: Tanska Saksa Luxemburg Alankomaat(1) Itävalta Suomi Ruotsi (1) 1 päivästä elokuuta 1999. LIITE II JÄSENVALTIOIDEN ALUEET, JOTKA ON JULISTETTU VIRALLISESTI VAPAIKSI NAUTOJEN LUOMISTAUDISTA 31 PÄIVÄÄN JOULUKUUTA 1999 SAAKKA Iso-Britannia (Yhdistynyt kuningaskunta) Bolzanon maakunta (Italia)